ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2024

# RAPORT DE SPECIALITATE

la proiectul de hotărâre

privind închirierea prin licitație a unor loturi de teren proprietatea publică a Municipiului Câmpulung Moldovenesc pentru amplasarea de panouri publicitare cu caracter provizoriu

**INIŢIATOR PROIECT DE HOTÃRÂRE:**

#### Primar, Negură Mihăiță

Analizând proiectul de hotărâre privind închirierea prin licitație publică a unor loturi de teren proprietatea publică a Municipiului Câmpulung Moldovenesc pentru amplasarea de panouri publicitare cu caracter provizoriu, aducem următoarele precizări:

Loturile de teren, care fac obiectul prezentului proiect de hotărâre, sunt amplasate pe traseul DN 17, după cum urmează:

* LOT 1 – teren situat în strada Calea Bucovinei (zona gării Câmpulung Est), identificat cadastral prin imobilul cu numărul cadastral 40416 Câmpulung Moldovenesc;
* LOT 2 – teren situat în strada Calea Bucovinei (zona bloc turn), identificat cadastral prin imobilul cu numărul cadastral 40411 Câmpulung Moldovenesc;
* LOT 3 – teren situat în strada Calea Bucovinei la intersecția cu str. Mărțișorului, identificat cadastral prin imobilul cu numărul cadastral 40420 Câmpulung Moldovenesc;
* LOT 4 – teren situat în strada Calea Transilvaniei la intersecția cu str. Sirenei, identificat cadastral prin imobilul cu numărul cadastral 40415 Câmpulung Moldovenesc;

Terenurile sunt situate în intravilanul municipiului, aparținând domeniului public al municipiului Câmpulung Moldovenesc.

Legislația în vigoare permite închirierea terenurilor pentru realizarea lucrărilor de construire. Corpurile și panourile de afișaj, firmele și reclamele reprezintă construcții cu caracter provizoriu și se autorizează în aceleași condiții în care se autorizează construcțiile definitive, respectiv, certificat de urbanism și autorizație de construire.

Prin promovarea unor proiecte de acest tip se va putea asigura coerența pentru firme, afișaj și mobilier urban. Prin reglementarea unitară a acestui tip de construcții, aspectul clădirilor afectate va fi subordonat cerințelor specifice unei diversități de funcțiuni și exprimării prestigiului investitorilor, în condițiile realizării unor ansambluri compoziționale care să țină seama de rolul social al străzilor comerciale, de caracterul general al zonei și de arhitectura clădirilor din vecinătate cu care se află în relații de co-vizibilitate.

Potrivit prevederilor Ordonanței de urgență nr. 57/2019 privind Codul administrativ, Consiliul local exercită atribuții privind dezvoltarea economico-socială şi de mediu și atribuții privind administrarea domeniului public şi privat al municipiului și totodată hotărăște darea în administrare, concesionarea sau închirierea bunurilor proprietate publică și privată a municipiului.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Terenurile propuse pentru amplasarea de panouri publicitare cu caracter provizoriu, cu suprafața de 4 mp fiecare, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu sunt grevate de sarcini și nu fac obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu**  **Șef serviciu,**  Niță Luminița  Nuțescu Elvira |